डॉक सारांशित करण्यासाठी: किरण धायगुडे

मात्र, या कर्मचाऱ्यांना समाजात भेदभावाचा सामना करावा लागत आहे. काहींना घरातून काढून टाकलं जात आहे. काहींवर शाब्दिक शेरेबाजी केली जात आहे तर काहींवर काम न करण्यासाठी दबाव आणला जात आहे. मुंबईतल्या अशाच काही कर्मचाऱ्यांशी बोलण्याचा प्रयत्न आम्ही केला. 

'15 दिवस केईएममधील बाग माझं घर बनलीय'

मुंबईच्या केईएम रुग्णालयातील 'कोव्हिड-19 वॉरिअर' किरण धायगुडे यांची कहाणी मन हेलावून टाकणारी आहे. ज्या रुग्णांजवळ जाण्यास सामान्य घाबरतात अशा कोरोनाग्रस्तांची काळजी किरण घेतात. रुग्ण बरा झाला पाहिजे, या धेयाने झटतात. मात्र, किरण यांच्या पाठी कोणीच उभं राहिलं नाही. 

किरण मुळचे साताऱ्याचे. मुंबईत त्यांचं कोणीच नाही. केईएम रुग्णालयात कंत्राटी वॉर्डबॉयची नोकरी करतात. मात्र, या ड्यूटीने त्यांच्या डोक्यावरील छत हिरावून घेतलंय. 

किरण म्हणतात, "वडाळ्यात मित्रांसोबत बॅचलर रहायचो. कोव्हिड-19 वॉर्डमध्ये ड्युटी लागली. घर मालकाला कळलं. त्याने उद्यापासून घरी येवू नको असं फर्मान काढलं. काय करणार डोक्यावरचं छप्पर गेलं. या शहरात ओळखीचं, नातेवाईक कोणीच नाही. ड्युटी टाकून घरी जावू शकत नाही. मग, केईएमच्या आवारातील बागेला घर बनवलं. या बागेने मला 15 दिवस आसरा दिला. ही बाग म्हणजे माझं कुटुंब बनली."

गेल्या तीन वर्षांपासून किरण केईएममध्ये काम करतायेत. आपल्या अनुभवाबाबत किरण पुढे म्हणतात, "मी कोव्हिड-19 वॉर्डमध्ये रुग्णांची काळजी घेतो. पण, माझी काळजी घेणारं कोणीच नाही. बागेत झोप लागात नाही. भयंकर डास आहेत. दुसऱ्या दिवशी ड्यूटीला त्रास होतो. पण, करणार काय... पर्याय नव्हता. शेवटी मलाही पोट आहे. गावी कुटुंब आहे." 

पाणावलेल्या डोळ्यांनी किरण पुढे सांगतात, "काही दिवसांनी मला बागेतही राहू दिलं गेलं नाही. सिक्युरिटीवाले ओरडायला लागले. इथे थांबू नकोस म्हणून. मग काय, पुन्हा जागा शोधणं आलं. इतर वॉर्डमध्ये गेलो तर इन्फेक्शन होईल म्हणून लोक थांबू देत नव्हते. मग, कोव्हिड-19 वॉर्डबाहेरच थांबण्याचा निर्णय घ्यावा लागला. आता मी ज्या ठिकाणी ड्युटी करतो, तिथेच झोपतो."

सध्या किरण यांची नाइट ड्युटी सुरू आहे. काही दिवसांपूर्वी किरण यांचा संपर्क केईएम रुग्णालयातील डॉ. दीपक मुंडे यांच्यासोबत आला. डॉ. मुंडे यांनी किरण यांना कोरोना नसल्याचं पत्र दिलं. जेणेकरून त्यांना राहायला घर मिळेल. 

डॉ. दीपक मुंडे म्हणतात, "कोरोना विरोधातील युद्धात शत्रूशी लढाई करतायत...\nडॉक सारख्याच भाषेत सारांश:
देशातील कोट्यवधी जनता आणि कोरोना व्हायरस यांच्यामध्ये एक मजबूत भिंत म्हणून आरोग्य कर्मचारी उभे आहेत. शत्रूशी दोन हात करताना हे आरोग्य कर्मचारी आपली ढाल बनलेत.